Kamu bisa jelasin ke aku soal Peter Schmeichel dalam bahasa jawa?

Peter Bolesław Schmeichel MBE (, ) yaiku salah siji mantan juru main bal-balan saka Dhènemarken. Pemain iki misuwur nalika mèlu gabung ing Manchester United. Schmeichel dadi kiper nomer siji MU nalika taun 90-an, lan kapilih dadi kiper paling apik sadonya nalika taun 1992 lan 1993.

Schmeichel dadi kuncine Dhènemarken ing Piala Éropa 1992. Dhèwèké uga dadi juru main kang wigati nalika MU éntuk The Treble, yaiku Liga Champions, Liga Premier Inggris lan Piala FA nalika taun 1998-1999, telung piyala mau dadi bebungah kang pungkasan kanggo MU.

Schmeichel lair ing Gladsaxe Copenhagen, Dhènemarken, Schmeichel duwé awak kang dhuwure 1,93 m. Schmeichel dadi juru main bal kang paling akèh main ing nagarané yaiku kaping 129 gawé gol 1. Schmeichel kaping papat mèlu Piala Éropa awit taun 1988 nganti taun 2000, lan mèlu kaping pisan ing Piala Donya FIFA 1998.

Schmeichel nganti tekan pensiun wis mbela 7 tim yaiku Gladsaxe-Hero, Hvidovre, Brøndby, Manchester United, Sporting CP, Aston Villa, lan Manchester City. Schmechel main kaping 597 lan gawé 9 gol. Dhèwèké wis kasil menang 10 gelar liga, 9 gelar piala liga, 2 piala antar tim eropa, lan 1 gelar juara Liga Champions Éropa. Kanthi individu dhèwèké kaping 3 dadi Kiper paling apik UEFA, kaping 2 Kiper paling apik sadonya, kaping 3 Pemain paling apik Dhènemarken, kaping 4 dadi Kiper paling apik ing Dhènemarken, kaping 1 Kiper Klub paling apik Éropa.